Assassin’s Creed Shadows

Assassin’s Creed Shadows on Ubisoftin julkaisema toimintaseikkailupeli. Peli on julkaistu 20. maaaliskuuta . Peli on julkaistu Amazon Luna, macOS, PlayStation 5, Windows ja Xbox Series X/S -alustoille. Ubisoftin aikomuksena oli julkaista peli vuonna 2024, mutta julkaisua lykättiin seuraavaan vuoteen.
Pelaaminen.
Peli sijoittuu feodaalikauden Japaniin, sengoku-kauden loppuvaiheeseen. Pelissä on kaksi pelattavaa päähenkilöä: samurai Yasuke ja shinobi Naoe. Pelissä voi värvätä liittolaisia.
Kehitys.
Ubisoftin tekninen johtaja Pierre Fortin on kertonut kehittäjien päättäneen käyttää Anvil-pelimoottorin kehittyneempää versiota, koska se salli studion hallita käyttämäänsä tekniikkaa. Kehityksessä otettiin huomioon miten kasvillisuus ja hahmot käyttäytyvät tuulessa ja peliin toteutettiin järjestelmiä kuten vuodenajat. Kehitykseen osallistui 17 studiota. Kehittäjät vierailivat paikalla Kiotossa ja Osakassa. Vuorten valaistusta muutettiin paikalta otettujen valokuvien mukaan. Hahmoille oli tehtävä sukat, koska ne näkyvät aina hahmojen ottaessa kengät pois sisälle astuessaan.
Anvil-pelimoottorissa aiemmin käytetty ennaltalaskettu globaali valaistus on korvattu säteenseurantaa käyttävällä menetelmällä. Valaistus muuttuu vuodenaikojen mukaan tukee heijastusta liikkuvista kohteista sekä shōji-seinien läpi tuloa. Pelimoottori simuloi säätä ja tuulta lämpötilan ja kosteuden mukaan, jolloin puut ja hiukset heiluvat tuulessa, sekä lehdet ja lumi reagoivat tuuleen. Pelimoottori tukee dynaamisesti rikkoutuvia esineitä kuten bambuja, seiniä ja vaatekappaleita.
Ubisoft rekrytoi Darthmouthin yliopistosta japanilaisen kulttuurin apulaisprofessori Sachi Schmidt-Horin avuksi kehitykseen. Schmidt-Hori aloitti avustamalla pienillä asioilla jotka eivät selvinneet helposti hakukonetta käyttämällä ja osallistui myöhemmin enemmän käsikirjoituksen tarkistamiseen. Pelin julkistamisen myötä hän joutui silmätikuksi länsimaissa asuvien aasialaisten miesten keskuudessa sekä muiden uhkailujen kohteeksi. Myös muihin pelin kehitykseen osallistuneisiin kohdistui häirintää verkossa.
Ubisoftin toimitusjohtaja Yves Guillemotin mukaan "Assassin's Creed Shadowsin" kehitys maksoi yli 100 miljoonaa euroa, josta osa meni pelimoottorin kehitykseen.
Vastaanotto.
Ennen julkaisua pelin konseptitaiteen havaittiin käyttäneen japanilaisen Sekigahara Teppo-tai -ryhmän lippua ilman lupaa. Ubisoft pahoitteli ja ilmoitti poistavansa lipun muualta paitsi jo painetuista taidekirjoista.
Eräät tahot ovat kritisoineet toisen henkilön perustamista afrikkalaista alkuperää olevaan Yasukeen, joka oli mahdollisesti ensimmäinen ulkomaalainen soturi Japanissa. Yasukeen perustuvia hahmoja on ollut aiemmin myös muissa videopeleissä.
Peli sai GameSpotin arvostelussa arvosanaksi 8/10. Naoen shinobi-tehtäviä kutsuttiin palkitseviksi pulmiksi ja Naeon sulavat liikkeet sekä maailman näkymät saivat kehuja. Yasuken samurai-tehtävien sanottiin olevan liian kaukana sarjan pelitavasta. Peli sai IGN:n arvostelussa arvosanaksi 8/10. Pelin taistelun sanottiin tarvitsevan enemmän torjumisia ja kykyjen hallintaa kuin aiemmissa osissa. Naoe ja Yasuke ovat muistettavia päähenkilöitä vaikka tarinat ovat turhan ennalta-arvattavia.
Peli sai "Game Informerin" arvostelussa arvosanaksi 8.5/10.